San Juan de la Peña monasterioa

San Juan de la Peña monasterioa (; ) Huescako Santa Cruz de la Serós herrian dagoen monasterioa. Goi Erdi Aroan, Aragoiko monasterio nagusietarikoa zen.Patrimonio Cultural de Aragón Iruñeko Erresumaren garaian Antso III.a Gartzeitzek sortua, bi monasterioz osatutako multzoa da orain.

 Historia 
Monasterioaren lehen erreferentziak X. mendekoak dira. Uste da, hasieran, eremiten bizileku izan zela inguru hura, eta gerora, San Joan Bataiatzaileari eskainitako monasterio gune bat sortu zela.  

Iruñeko errege Gartzia Eneko eta Aragoiko konde Galindo Aznarez monasterioaren alde egiten hasi ziren. Gartzia Antsok fraideei jurisdikzio eskubidea eman zien, eta haren oinordekoek ere (Antso Nagusiaren agintaldi arte) babesa ematen jarraitu zuten. Antso V.a Nafarroakoak erregeen hilobi bilakatu zuen, eta handik aurrera Aragoiko erregeen panteoi bihurtu zen.

1494an eta 1675an sutea izan zuen. Azken sute hark Monasterio Berria eraikitzea eragin zuen. 1889an, Monasterio Zaharra monumentu historiko izendatu zuten. Azken zaharberritzea Ricardo Magdalena aragoiar arkitektoak zuzendu zuen.Monasterioaren webgune ofiziala.

 Ipuscua 
Duela mila urte, mila, agertu zen lehen aldiz Gipuzkoa hitza, Ipuscua grafiaz idatzita, monasterio horretako eskuizkribu batean. Agiri horretan jasotakoaren arabera, Gartzia Azenariz jaunak eta Gayla de Iputza haren emazteak dohaintzan eman zioten Olazabalgo Salbatore monasterioa —gaur egungo Altzo herrian dago, Gipuzkoan— San Juan de la Peñako monasterioari, beste hainbat lurrekin batera. Izan ere, Iruñeko eta gero Nafarroako Erresumaren parte izan zen garai hartan San Juan de la Peña.

 Iruditegia 

 Erreferentziak 

 Ikus, gainera 
 San Juan de la Peñako kronika

 Kanpo estekak 

Kategoria:San Juan de la Peña monasterioa
Kategoria:Aragoiko kultura-intereseko ondasunak
Kategoria:Espainiako arkitektura erromanikoa
Kategoria:XI. mendean amaitutako eraikinak
Kategoria:Mozarabiar artea
Kategoria:Huesca probintziako eraikinak